Ասքանազ Կարապետյան

Ասքանազ Գևորգի Կարպետյան (), հայ խորհրդային զինվորական, գեներալ-մայոր (2.11.1944), Սովետական Միության հերոս (1.11.1943)։

Կենսագրություն 

1919 թվականից զորակոչվել է դաշնակցական բանակ, ծառայել Սարիղամիշում, որտեղ կապվել է բոլշևիկյան ընդհատակյա կազմակերպության հետ։ 1920 թվականին մասնակցել է Մայիսյան ապստամբությանը, որի պարտությունից հետո մեկնել է Ադրբեջան։

1920 թվականի նոյեմբերին 11-րդ կարմիր բանակի կազմում մասնակցել է Հայաստանի բռնազավթմանը և երկրում խորհրդային ռեժիմի հաստատմանը, իսկ 1921 թվականին՝ քաղաքացիական կռիվներին։ 1923-1927 թվականներին սովորել է Երևանի Ալեքսանդր Մյասնիկյանի անվան ռազմահետևակային դպրոցում։

1937 թվականից եղել է գնդի հրամանատար։ 1940 թվականին մասնակցել է Արևմտյան Բելառուսի ազատագրմանը։ Կարապետյանի գունդը մարտնչել է Ստալինգրադյան ռազմաճակատում (1942- 1943 թվականներ)։ ԽՄԿԿ անդամ (1920)։

Գրականություն 
 Ղարիբյան Ց. Լ., Մելիտոպոլի հերոսը, Երևան, 1973։

Ծանոթագրություններ 

Հայ զինվորականներ
Հայ բոլշևիկներ
Երկրորդ համաշխարհային պատերազմին մասնակցած հայեր
ԽՄԿԿ անդամներ
Գեներալ-մայորներ
Հայրենական մեծ պատերազմի մասնակիցներ
Ստալինգրադի ճակատամարտի մասնակիցներ